6

ISIGIDIMI SAMAXOSA, JANUARY 1, 1885.

Kwakutetwa nangantoni,—

Hay’ into engenantloni—

'Mina lo ndi *sistyudeni,*

Onants’ aba kum abani.’

Yintw’ ehlala ikangele

Ngentsimb’ ap’izityeketye;

Sel’itsho ngalo tasana

Ite mpu ngu nodyuwana.

Nimbona nje, eteta nje,

Sel’edala lamampunge,

Ufuziwe ngulo nyana,

Elohunge le mpatshanga.

Yintw’ ebamba izigxeka

Ezondawo zokufunda,

’Hanj’ ikatywa, hanj’ igxotwa,

Kub’uyis’ akamyalanga.

Umonile yena kanye,

Ngokusuke amuraule;

Ngemfundwana encinane,

Wonakele ugqibele.

Ezigxeka ezindawo

Zonke ezifundisayo;

Yen’ uyis’ u *Soligoso*

Uyakolwa zezo zenzo.

Endaweni yokumyala

Uyambonga emkutaza;

Wancamisa ngakumbi ke

Ukupatsha esangene.

Ukutsho ke ntlanganiso,

Ezizatu zalenteto

Yomzalwan’ u *Soligoso*

Azinayo inyaniso.

Makavele az’ agxeke,

Ot’ umntwana emusile

Emfundweni iminyaka,

Wanyinatwa, wagqityelwa,

Wafunyanwa nangu Moya

Wezo nceba zo Somandla,

’Ze wapuma ezizonda

Nabazali sebelila.

Cokisani kule ngxoxo,

Masicane inyaniso;

Kuncedek’ abakowetu,

Boluhlanga oluntsundu.

Ukudlulwa ngamaramncwa,—

Izidenge zezidalwa,—

Singa bantu sinengqondo,

Kulihlazo, kulidano.

Kona gxebe umbulelo

Siwuswele ngolu hlobo.

Asifundi na kwi mpuku

Nengonyama,—zinge bantu ?

Ukubeda amadlaba

Akunafa kwakudala;

Kuli lishwa seli lonke,

Kuku kufa kufunjiwe.

Nditsho ngok’ukuti, ‘Twize!’

Kauhlal’ uk’ ucinge;

Ungafumane utete,

Ungalahlekis’ abanye.”

*(Isakubuye iqutywe.)*

Indyebo e Natal. —Elase Natal ukupela kwalo mnyaka siwushiyileyo, lavakalisa ukuba upela nje zininzi izinto ezintle ozivelisileyo ngokwase zilimeni, kwanokuma kakuhle kwamanani ezinto. Ngaba kwelo gxebe!

Ingozi embi e Bechuanaland.—Kute kwindawo ekutiwa yi Klein Flockfontein, umgama we yure ezi sibozo pakati kwe Taungs (kwa Maukoroane) ne Kuruman, kuhle into elusizi kunene. Luti ucingo, kute ngobusuku be Cawa, ngomhla wa 23 ku November, mfazi utile ugama lingu Gons, sele lele pantsi nabantwana bake bobahlanu ngose beleni, sake umbane watsho wade wapulusha pantsi kulendawo imi kuyo itente yabo, kwafa unina nabantwana abatatu, kwasinda ababini ngose beleni, nakuba lowo walekelweyo ebenendawo eziraukileyo esifubeni. Enye into ekwa ngu ’mangaliso yile yokuba, kule tente bekuko iboki- si inembumbulu zilikulu (ezi ze mfakadolo), suke yatsha yonke iruluwa ebikuzo, kwasala amakambi odwa zingadu- bulanga, suke zaman’ ukutshula kupela, nalo bokisi ayiba- nga nayo nento le. Kunjalo nje lento ihla indoda yalo- mntu ihambile nenqwelo, iye kutengisa inkuni.—D. F.. *Advertiser.*

UMDLALO WE KRIKITI.

Mhleli obekekileyo,—Kwipepa lako lo November kubona- kele ingxelo engomdlalo owabe upakati kwe *Never Give Up C.C.* yakwa Gqumahashe, ne *Brotherly Unity C.C.* yase Lovedale. Kekaloku ingxelo leyo asikuko nokuba yalenzakalisa iqela le ‘ B. U.’ ngesizatu sokusuke ababali bayo bangayicacisi kakuhle pambi komzi. Ndawo ibe sikwasilima kukungacaci- swa kutiwe—“ Umdlalo lowo wabe upakati kwe *Second Elevens* zombini, nakuba ngenene iqela lakwa Gqumahashe, lalivange ngawona madoda ayintlokw’ epambili ngokudlala e *First Eleven* yakona.”

Ekubeni ke u Gqumahashe enze oku, ite i *B. U.* yatanda ukuke impe ingxelo eyiyo, kunalento yokufumane eme elucocoyini avume indumiso yake ngemfeketo yosapo. Ngomnye u Mgqibelo kuqubisene, wafezwa umdlalo lowo ngokudliwa kuka Gqumahashe, ngokuti asilele ukufeza i 11 runs. Ngokweya elo nani ate wadliwa ngalo akalahlanga mizuzu engatanga abize amava *(return match)* ngo Mgqibelo olandelayo, engatandabuzi ukuba woyisa. Kubonakele ukuba iminyanya yakowabo yabe imguqukele nangeli ixesha ngokuti abetwe emlonyeni nge 19 *runs.* Ngako oko ke waqukunjelwa ngolu hlobo umdlalo lowo :—

BROTHERLY UNITY C.C.

|  |  |  |  |  |
| --- | --- | --- | --- | --- |
|  | *First Innings.* |  | *Second Innings.* |  |
| 1. | Garner Hoko b N. Mdunguza | 9 | c Manxoyi b Bomela ... | 0 |
| 2. Zamo Matika b N. Mdunguza | | 0 | c Mene b Mdunguza ... | 0 |
| 3. | Sandi Mandla b N. Mdunguza | 1 | c Bomela b Mdunguza | 1 |
| 4. | A. Thomas c Mdunguza b Bomela 5 | | o Mayedwa b Bomela ... | 7 |
| 5. | Matthew Zuma b N. Mdunguza | 4 | b,Mdunguza ........ | 2 |
| 6. | S. Pama c Manxoyi b Mdunguza | 2' | run out ............ | 0 |
| *7.* | Mfana Xinishe b N. Mdunguza | 1 | c Dubula b Bomela | 0 |
| 8. | S. T. Konongo c & b Mdunguza | 0 | b Mdunguza | 14 |
| 9. | Lamani Langa b Mdunguza ... | 0 | b Bomela ......... | 1 |
| 10. James Ntshona b Bomela | | 0 | not out ......... ... | 2 |
| 11. | Stephen Mlungwana not out ... | 0 | b Bomela | 4 |
|  | Extras ...... | 3 | Extras | 5 |
|  | Total | 25 | Total | 36 |
|  |  |  | Total F. Innings | 25 |
|  |  |  | G. Total | 61 |
|  | NEVER GIVE | UP | C.C. |  |
|  | *First Innings.* |  | *Second Innings.* |  |
| 1. | N. Mdunguza b Thomas ... ... | 10 | b Thomas ......... | 0 |
| 2. | W. Mayedwa b Thomas ...... | 0 | c Zuma b Thomas ... | 6 |
| 3. | H. Mbilini b Thomas ...... | 0 | c Pama b Thomas | 1 |
| 4. | C. Bomela c Pama b Thomas ... | 4 | b Thomas ......... | 0 |
| 5. | J. Cumbe b Xinishe ......... | 0 | b Thomas ......... | 2 |
| 6. | M. Dubula b Thomas ...... | 0 | b Mlungwana | 0 |
| 7. | C. Gingxa b Xinishe ...... | 1 | b Thomas | 4 |
| 8. | R. Mene b Thomas ......... | 0 | not out ............ | 0 |
| 9. | J. Manxoyi stpd Konongo | 1 | b Thomas ...... ... | 1 |
| 10. | T. Mbilini not out ......... | 1 | c Pama b Mlungwana ... | 1 |
| 11. | R. Ndlobelo b Xinishe ...... | 0 | b Thomas ......... | 0 |
|  | Extras ............... | 7 | Extras ......... | 4 |
|  | Total | 24 | Total | 18 |
|  |  |  | Total F. Innings | 24 |

G. Total 42

[Siyatanda ukuwukutaza umdlalo we “ Krikiti ” ngokufaka ingxelo zawo, ke ngoko ababaleli betu singa bangayishunqulela inteto yezo ngxelo, ingabi luzungu nje. Asitsho ukuti le siyilakileyo injalo, sisavelisa icebo ukuze angasikalazeli oya kuti kamva atumele incwadi ize siyipatapate ngolusiba Iwetu lungenanceba Iwe *inki* ebomvu.—Editor *Sigidimi]*

Icebetshu lokusinda.— Kute nga Cawa itile kwako kali itile ipuma *e* Tekwini (Durban) e Natal ibeka kwindawo ekutiwa yi point. Makuti kwakubon’ ukuba kuxa idzuli- leyo lekali, sezingxatile tu inkabi zamahashe, suke gqi umntu kwalapa epetwe kubi yinja, waye ikali le engazi ’nto ngayo. Suke yati yakubon’ ukuba selikwalapa, yay’inge- nako nokujikwa, waqala ukuyibona, akwabi sabako kumbi, waselesuke esuka umtsi, wati akubon’ ukuba kuxa sele ziletile, watshiwo kunene ntliti yi desilboom le wakuti shwenye ngapantsi; wati umbexeshi ebefuna ukulunguza akabi nako ngokukauleza kwamahashe, kodwa ke ikali ubesel’ eyibrekile. Bate aba bakwele kule kali balindela ukuti fanel’ ukuba utiwe suke-suke tu ; kanti baya kuti tu xa arubuluzayo ngesisu esiti gqi pakati kwevili ezi engena- yo nento le, ngapandle kwendawana ebixuzuke esandleni ngokunyatelwa lihashe. Bati ababeyibonela lonto licebe- tshu elalilibi limanyumnyezi kanye.